Epic Games

Epic Games, Inc. je američka kompanija za razvoj i izdavanje videoigara i softvera. Osnovao ju je 1991. Tim Sweeney pod nazivom Potomac Computer Systems, a sjedište kompanije se nalazi u Caryju, Sjeverna Karolina, SAD. Kompanija je najpoznatija po razvoju utjecajnog grafičkog pokretača Unreal Engine, koji se koristi u industriji videoigara, animacije i filma. Također je vlasnik globalno popularne igre Fortnite. Epic Games je također vlasnik i operater platforme za digitalnu distribuciju igara pod nazivom Epic Games Store. Historija Epic Games je osnovao Tim Sweeney 1991. u Rockvilleu, Maryland, prvobitno pod nazivom Potomac Computer Systems. Rani uspjeh kompanija je postigla igrom ZZT. Godine 1992, kompanija je promijenila ime u Epic MegaGames, Inc. Šest godina kasnije, Epic MegaGames izdao je pucačinu iz prvog lica Unreal, koja je predstavila Unreal Engine, grafički pokretač koji je postao jedan od primarnih fokusa kompanije. Epic MegaGames je skratio ime u "Epic Games" 2002. Proizvodi i usluge Unreal Engine Unreal Engine (UE) je grafički pokretač razvijen od Epic Gamesa. Prvi put je predstavljen 1998. Danas je jedan od najkorištenijih pokretača u industriji videoigara, poznat po svojim naprednim mogućnostima renderiranja i prilagođavanju za različite platforme. Epic Games Store Epic Games Store, digitalna prodavnica videoigara za PC i Mac računare pokrenuta je 2018. Platforma je poznata po velikodušnom udjelu u prihodima koji nudi developerima (88% prihoda ide developerima) i čestom dijeljenju besplatnih igara. Poznate igre Neke od najpoznatijih igara razvijenih ili izdanih od Epic Gamesa: Unreal (serijal) Gears of War (serijal; prava su prodana Microsoftu) Fortnite (izdato 2017) Infinity Blade (serijal za mobilne uređaje) Eksterne veze Službeni vebsajt Epic Games Store